મનોરંજનની પરિભાષા મારા માટે અલગ છે. કોઈ મેસેજને હું ઘર સુધી લઈ જઈ શકું. આવી ફિલ્મો માટે મને ઓફર મળે તો તે હું સ્વીકારી લઉ છું, પરંતુ ફિલ્મ ન હોય ત્યારે હું અન્ય ક્રિએટિવ કાર્યમાં લાગી જાઉ છું. સમય બગાડવાનું મને યોગ્ય નથી લાગતું. જો સારી વાર્તા બતાવવી હોય તો જાતે જ ફિલ્મ પ્રોડ્યુસ કરવી જોઈએ. ‘માય બ્રધર નિખિલ’ પણ આવી જ રીતે બની હતી. મને અને ઓનિરને વાર્તા પસંદ હતી, પરંતુ કોઈ પ્રોડ્યુસ કરવા તૈયાર નહોતું એટલે અમે જાતે જ પ્રોડ્યુસ કરી. બાદમાં ‘સોરી ભાઈ’, ‘આઈ એમ’ જેવી ફિલ્મો પણ કરી જેને નેશનલ એવોર્ડ પણ મળ્યો. હવે ‘ચૌરંગા’ રિલીઝ થઈ રહી છે અને વધુ બે ફિલ્મો પ્રોડક્શનમાં છે. મારી ઈન્ડિપેન્ડેન્ટ જર્ની ધીમી ભલે હોય પણ સલામત છે.